5. Beredskab og Sikkerhed - Godkendelse af årsregnskab 2021 og budgetforslag 2023-
2026 (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag godkende årsregnskab 2021 samt budgetforslag 2023-2026 
for Beredskab og Sikkerhed.
Beredskab og Sikkerhed er det fælleskommunale beredskab, som ejes af Randers, [adresse], [adresse] 
og [adresse]. Godkendelsen omfatter årsregnskabet for 2021, der er behandlet og godkendt af 
beredskabskommissionen 23. maj 2022 samt Budgetforslag 2023-2026, der er behandlet og godkendt af 
Beredskabskommissionen 1. marts 2022.
Jf. 
vedtægterne 
skal 
Beredskab 
og 
Sikkerhed 
senest 
30. 
juni 
sende 
årsregnskabet 
til 
interessentkommunerne til godkendelse. Beredskab og Sikkerhed skal senest 1. marts sende 
budgetforslaget til interessentkommunerne til godkendelse. Desuden skal interessentkommunerne senest 
15. oktober sende det godkendte budgetforslag for det kommende regnskabsår til den fælles 
beredskabskommission.
VURDERING
Årsregnskab 2021
Revisionen konkluderer, at årsregnskabet i alle væsentlige henseender er korrekt, dvs. udarbejdet i 
overensstemmelse med bekendtgørelse om kommuners budget- og regnskabsvæsen.
Regnskab 2021 viser et akkumuleret mindreforbrug på 2,676 mio. kr. i forhold til korrigeret budget. Fra 
2020 til 2021 blev der overført et akkumuleret mindreforbrug på 6,109 mio. kr., der er således anvendt 
3,433 mio. kr. af de opsparede midler i 2021. 
Det akkumulerede mindreforbrug i 2021 består af merindtægter på 2,518 mio. kr. og et mindreforbrug på 
udgiftsbudgettet på 0,158 mio. kr.
De akkumulerede merindtægter skyldes øgende indtægter fra ABA abonnementer, ABA tilslutning, eftersyn 
af slukningsmateriel, kurser og udledning af brandmateriel. De øgede indtægter fra eftersyn og kurser 
skyldes delvist en justering af taksterne i 2021, så taksterne blev hævet til et niveau, hvor de svarede til de 
udgifter, der følger med ydelsen. Hertil kommer en større opgave med kurser for Syddjurs Kommune i 2021. 
Det akkumulerede mindreforbrug på udgiftsbudgettet skyldes opsparede leasingmidler fra 2020, hvor den 
daværende beredskabskommission besluttede at opspare midlerne til brug i 2022. Derudover er der 
mindreforbrug på grunde og bygninger, som skyldes mindreforbrug på varme og el, som kan tilskrives 
mindre aktivitet på stationerne i forbindelse med COVID-19. 
Budgetforslag 2023-2026
[adresse]: EMN-2022-01652
Dok-ID: 2637393
Sagsbehandler: camil
Byråd
30. august 2022  19:00
Budgetforslaget for 2023-2026 for Beredskab og Sikkerhed bygger videre på det budgetgrundlag, som har 
været gældende siden selskabets dannelse i 2016. Der er således tale om et budget, som er udarbejdet 
på baggrund af budget 2022, justeret for interne budgetomplaceringer, og derefter pris- og lønfremskrevet 
til 2023-prisniveau. 
Årsregnskab 2021 med godkendt revisionsberetning og ledelseserklæring samt budgetforslag 2023-2026 
er vedlagt som bilag.
ØKONOMI
Årsregnskab 2021
Der er ingen direkte økonomiske konsekvenser for Favrskov Kommune forbundet med godkendelsen af 
regnskab 2021. Det akkumulerede mindreforbrug fra 2021 indgår i det samlede budget for 2022 for 
Beredskab og Sikkerhed og påvirker ikke Favrskov Kommunes kassebeholdning, da det vedrører tidligere 
års betalinger fra ejerkommunerne. 
Budgetforslag 2023-2026
Favrskov Kommunes andel af det samlede budget til drift af Beredskab og Sikkerhed finansieres af det 
afsatte budget på politikområde 701 Beredskab. Der er budgetteret med udgifter til Beredskabet på 9,663 
mio. kr. årligt i 2023-2026.
Beredskabet opkræver aconto-betalinger fra ejerkommunerne til betaling 1. januar og 1. juli. [adresse] 
Kommunes andel af den samlede betaling udgør 18,2%.
Såfremt budgetforslaget for Beredskab og Sikkerhed godkendes, vil Favrskov kommunes andel af 
betalingerne udgøre 9,663 mio. kr. i 2023-2026.
INDSTILLING
Direktøren for Job og Økonomi indstiller til Byrådet:
1.
At årsregnskab 2021 for Beredskab og Sikkerhed godkendes.
2.
At budgetforslag 2023-2026 for Beredskab og Sikkerhed godkendes.
BESLUTNING
Økonomiudvalget, 18. august 2022:
Fraværende: Holger Hansen
Indstilles godkendt.
Byrådet, 30. august 2022:
Fraværende: Holger Hansen
Godkendt.
Bilag
1.
Beredskab og Sikkerhed - Årsregnskab 2021 (2639653)
2.
Beredskab og Sikkerhed - Flerårigt budgetforslag 2023-2026 (2636731)
